CELEX: 62009CA0450
Language: sl
Date: 2011-03-31 00:00:00
Title: Zadeva C-450/09: Sodba Sodišča (drugi senat) z dne 31. marca 2011 (predlog za sprejetje predhodne odločbe Niedersächsisches Finanzgericht – Nemčija) – Ulrich Schröder proti Finanzamt Hameln (Prosti pretok kapitala — Neposredno obdavčenje — Obdavčenje dohodkov iz oddajanja nepremičnin v najem — Možnost odbitja rent, plačanih staršem v okviru vnaprejšnjega dedovanja — Pogoj neomejene davčne zavezanosti v zadevni državi članici)

21.5.2011   
            
            
               SL
            
            
               Uradni list Evropske unije
            
            
               C 152/7
            
         Sodba Sodišča (drugi senat) z dne 31. marca 2011 (predlog za sprejetje predhodne odločbe Niedersächsisches Finanzgericht – Nemčija) – Ulrich Schröder proti Finanzamt Hameln
   (Zadeva C-450/09) (1)
   
   (Prosti pretok kapitala - Neposredno obdavčenje - Obdavčenje dohodkov iz oddajanja nepremičnin v najem - Možnost odbitja rent, plačanih staršem v okviru vnaprejšnjega dedovanja - Pogoj neomejene davčne zavezanosti v zadevni državi članici)
   2011/C 152/11
   Jezik postopka: nemščina
   
      Predložitveno sodišče
   
   Niedersächsisches Finanzgericht
   
      Stranki v postopku v glavni stvari
   
   
      Tožeča stranka: Ulrich Schröder
   
      Tožena stranka: Finanzamt Hameln
   
      Predmet
   
   Predlog za sprejetje predhodne odločbe – Niedersächsisches Finanzgericht – Razlaga členov 12 in 56 ES – Obdavčenje dohodkov iz oddajanja in zakupa nepremičnin – Ureditev države članice, ki določa možnost odbitja rent plačanih nekdanjemu lastniku nepremičninh v okviru vnaprejšnjega dedovanja pod pogojem neomejene davčne zavezanosti v tej državi.
   
      Izrek
   
   Člen 63 PDEU je treba razlagati tako, da nasprotuje ureditvi države članice, ki davčnemu zavezancu rezidentu omogoča, da od dohodkov iz oddajanja v najem nepremičnin, ki so na ozemlju te države, odbije rente, plačane staršu, ki je nanj prenesel te nepremičnine, medtem ko takega odbitka ne dovoljuje davčnemu zavezancu nerezidentu, če obveznost plačevati rento izhaja iz prenosa navedenih nepremičnin.
   
      (1)  UL C 37, 13.2.2010.